09/12/2022 | Administración LocalMunicipal
Moeche
Concesión administrativa do uso privativo do posto de espazo-bar situado no espazo de emprendemento comercial do Mercado de Moeche

A xunta de goberno local, en sesión celebrada o día 24 de outubro de 2022, prestou a sua aprobación ao Prego de cláusulas administrativas e técnicas para a adxudicación mediante procedemento aberto e tramitación ordinaria da concesión administrativa do uso privativo do posto de espazo-bar situado no espazo de emprendemento comercial do Mercado de Moeche que se transcribe de seguido. Constitúe o obxecto deste prego, outorgar o uso privativo do posto de espazo-bar situado no espazo de emprendemento comercial do Mercado de Moeche, cualificado como ben de dominio público, mediante concesión administrativa, de conformidade do establecido no Real Decreto 1372/1986, de 13 de xuño, polo que se aproba o Regulamento de Bens das Entidades Locais. Características do ben: Espazo-Bar · Superficie aproximada de 85 m 2 · Dotado de conexión eléctrica e auga e conexión wi-fi · Equipamento: almacén con conexións electricas e de auga e de saneamento, alarma, zona barra; moble de madeira co portas e fregadeiro con billame, barra, 2 puntos de luz interior barra. conexión wi-fi · Zona de degustación dotada de: 10 mesas e 24 cadeiras e 4 asentos de barra. e 1 banco de madeira. O local dedicarase os servizos propios de bar e espazo gastronómico. A forma de adxudicación da concesión será o procedemento de concorrencia, no que todo aquel interesado poderá presentar unha proposición. A adxudicación do contrato realizarase utilizando como único criterio de adxudicación do prezo. Daráselle unha maior puntuación a oferta de maior importe e o resto serán puntuadas proporcionalmente. Coa finalidade de asegurar a transparencia e o acceso público a información relativa a súa actividade contractual e sen prexuízo da utilización doutros medios de publicidade publicarase anuncio na BOP da Coruña. O prazo polo que se adxudica a concesión é de DOUS (2) anos, prorrogables por anualidades ata un máximo de (CATRO) 4 anos en función do cumprimento do contrato e da prestación do servizo. Tanto o Concello como o concesionario deberán comunicarlle a outra parte, cunha antelación mínima de dous meses o remate de prazo da vixencia da concesión, a súa intención de non prorrogala, en caso contrario entenderase tacitamente prorrogada ata o límite de 4 anos. O prazo da concesión comezará a contar desde a data de posta a disposición das instalacións, considerándose como tal data a da sinatura do contrato, que deberá realizarse no prazo de 10 días hábiles a contar desde o seguinte da notificación da adxudicación. O prazo máximo da concesión (4 anos) terá carácter improrrogable, polo que unha vez cumprido o prazo, cesará o uso privativo do dominio público e reverterá a instalación a propiedade do concello, nas condicións que se establecen no presente prego, e será devolta, se procede a garantía definitiva. A permanencia no uso privativo do dominio público transcorrido o prazo da concesión, non conferirá dereito algún ao concesionario que ocupará o dominio público por simple tolerancia. Ao extinguirse a concesión, independentemente da causa que a produza, o concesionario estará obrigado a entregar as instalacións ao concello dentro dos 15 días seguintes, no estado de conservación e funcionamento adecuados, acompañando unha relación de todos os bens existentes que deban reverter a propiedade municipal. O Concello resérvase a facultade de deixar sen efecto a concesión antes do vencemento do prazo, se o xustificaren circunstancias sobrevindas de interese público, e resarcirá ao adxudicatario dos danos que se xerasen por tal motivo. O canon base e mínimo que serve de base de licitación cifrase en 100 euros mensuais netos (sen IVE). Dado que a duración máxima da concesión será de catro anos o importe do canon base e mínimo ascende a 4.800 €. Os licitadores deberán limitarse a cubrir o tipo de licitación, ou ben melloralo en favor da Corporación contratante, non sendo válida a oferta dun canon inferior nin unha que conteña cifras comparativas respecto da máis vantaxosa. O canon establecido ten a consideración de taxa de acordo co disposto no artigo 80.7 do Real Decreto 1372/1986, de 13 de xuño, polo que se aproba o Regulamento de bens das entidades locais -RBEL- e artigo 6 da Lei 8/1989, de 13 de abril, de taxas e Prezos públicos, e comportará o deber do concesionario de abonar o importe dos danos e perdas que se causasen aos bens ou ao uso xeral ou servizo ao que estivesen destinados. No devandito canon atópase englobado o importe do prezo público por ocupación de espazo no mercado comarcal de gando e produtos de orixe de Moeche regulado na Ordenanza municipal nº 17 do Concello de Moeche. A cantidade establecida como canon actualizarase anualmente conforme ao incremento que experimente o Índice de Prezos ao Consumo interanual estatal, establecido polo Instituto Nacional de Estatística ou organismo que o substitúa, entendéndose como índice inicial a efectos de revisión o correspondente ao mes da firma do contrato. O pago polo concesionario efectuarase mediante ingreso na conta corrente que para tal fin facilite o Concello, por mes vencido e sen necesidade de requirimento por parte deste, debéndose realizar este nos cinco primeiros días do mes seguinte ao da prestación do servizo. O canon sinalado fíxase como tipo de licitación mínimo, por conseguinte os licitadores deberán axustarse ao mesmo ou ben aumentalo na súa contía, e rexeitarase calquera oferta que non alcance o tipo de licitación. O ofertante deberá especificar prezo concreto, e non se admitirán termos comparativos con outras ofertas que se puidesen presentar. Son dereitos do concesionario os seguintes: 1. Todo titular adxudicatario ten dereito a utilizar os bens de dominio público municipais necesarios e que lle foron autorizados para realizar as súas actividades en debidas condicións.2. A que o Concello manteña o ben obxecto da concesión no goce pacífico.3. A ser auxiliado polos axentes da Autoridade en caso de tumultos, escándalo ou calquera outra actuación por parte dos usuarios ou doutros concesionarios que lle impidan ou imposibiliten o exercicio pacífico da súa actividade.4. A realizar a actividade durante os días e horarios que se fixen polo Concello.5. A realización ocasional de eventos ou actos de carácter público no espazo- bar definido na clausula 1ª, fóra dos días de mercado, días de feira e de feiras monográficas ou eventos organizados polo Concello, coa autorización expresa do Concello, autorización que se deberá solicitar cunha antelación mínima de 6 días hábiles, e na que se valorará o carácter do evento e terán preferencia os actos destinados á veciñanza. É requisito o previo pagamento das tarifas que se establecen para o caso neste prego na clasula 7.9 do presente prego. Para estes eventos só se poderá dispoñer do espazo dedicado ao Mercado dos sábados. Só en casos moi excepcionais, previo estudo e autorización por parte do Concello, o concesionario poderá utilizar o conxunto da nave do Mercado para os eventos sempre de carácter pública. O concesionario será responsable dos danos e perdas de calquera tipo que se poida ocasionar na realización destes eventos a terceiros así como ás instalacións e equipamentos.6. A cantos se deriven do presente prego e das normas de aplicación que constitúen o réxime xurídico da concesión demanial. Son obrigas do concesionario: 1. O Concesionario vén obrigado a explotar de maneira persoal a actividade do establecemento, sendo da súa conta cantos gastos (excepto auga e luz) que sexan necesarios para o seu desenvolvemento (limpeza, seguros, etc), e deberá causar alta en canto impostos, taxas e arbitrios procedan, e responsabilizarse de todas as circunstancias que lle afecten, non eximindo esta concesión da obrigación de obter cantas licenzas e autorizacións legalmente procedan. En ningún caso, o adxudicatario poderá traspasar a explotación do bar, baixo sanción de rescisión do contrato.2. A obter as licenzas e as autorizacións tanto do Concello como doutros organismos necesarias para o exercicio da actividade.3. Obriga de pagar o canon establecido no presente Prego. Esta obriga comportará o deber do concesionario de abonar o importe dos danos e prexuízos que se causaren aos bens ou ao uso xeral ou servizo ao que estiveren destinados.4. Obriga de abandonar e deixar libres a disposición da Entidade Local, dentro do prazo fixado, os bens obxecto da utilización, recoñecendo a potestade daquela para acordar e executar por si o lanzamento.5. Ao cumprimento das obrigas en materia fiscal, laboral e de seguridade e saúde no traballo, e, en xeral, todas as que lle corresponda según a normativa en cada caso aplicable. e a respectar a normativa vixente en protección de datos.6. Manter o dominio público ocupado e as instalacións en perfecto estado de conservación e as superficies de uso público, fronte ao posto que ocupe, en perfecto estado de limpeza.7. A encargarse de abrir e pechar o Mercado para o acceso ao seu conxunto por parte dos provedores nos sábados de Mercado no horario establecido na cláusula 12 das presentes bases.8. Encargarse da limpeza dos baños da nave para o mercado dos sábados, feiras monográficas e para o antes e despois de calquera evento recollido no artigo anterior, permitindo o acceso aos servizos de toda aquela persoa que demande a súa utilización, debendo telos permanentemente en bo estado de limpeza e hixiene, especialmente nos sábados que se celebra o Mercado.9. A aboarlle ao Concello, de ser o caso, as tarifas que se fixan a seguir para a realización dos eventos públicos recollidos na cláusula anterior sempre que obteña a autorización do Concello para a súa realización: · Cota por duración do evento · Ata 4 horas: 25 € · De 4 a 7 horas: 50 € · Máis de 7 a 12 horas: 100 € · Por cada hora mais: 10 € Os eventos teran unha duración máxima dun dia 10. Non instalar ningún tipo de publicidade privada, salvo autorización municipal e salvo a actividade referente ás entidades municipais sen fin de lucro ou á do propio Concello.11. A utilizar a lingua galega en toda a información, sinalización ou publicidade escrita ou oral que ofreza no desenvolvemento do servizo.12. Ter aberto ao publico o posto os días e horas que se establecen no presente prego.13. Subscribir e ter actualizado seguro de responsabilidade civil.14. A dar cumprimento á normativa en materia de sanidade dos produtos a expedir a estar de alta nos rexistros de carácter obrigatorio.15. A ter vixente o carné de manipulador de alimentos durante toda a concesión.16. A cumprir co disposto no Regulamento do Mercado do Concello de Moeche unha vez entre en vigor.17. O concesionario virá obrigado a facilitar, cantas veces se requira, ao Concello, o acceso ás instalacións do posto.18. A levar un libro de reclamacións, o cal deberá estar numerado e selado polo Concello. Cada reclamación conterá tres follas autocopiativas a fin de que os veciños poidan formular as reclamacións que teñan por conveniente. Formulada a reclamación entregáseselle ao reclamante unha copia, outra se remitirá de inmediato ao Concello e a outra quedará incorporada no libro. Este libro non eximirá ao contratista de levar aqueloutros que a normativa de consumo ou outra disposición así o esixir.19. O concesionario comprométese a colaborar sempre que se lle solicite, con debida antelación, na organización de aperitivos en actos municipais, sendo de conta do Concello os gastos de preparación dos produtos.20. O concesionario comprometese a non empregar o nome do Concello de Moeche, nas súas relacións con terceiras persoas a efectos de facturación de provedores ou calquera outra relación que poida ter con persoas ao seu servizo, polo que será directa e exclusivamente responsable das obrigas que contraia.21. Abandonar e deixar libres e expeditos, a disposición do Concello, dentro do prazo que se sinale ao efecto, o posto obxecto de concesión, con recoñecemento da potestade municipal de acordar e executar o lanzamento.22. A cantos se deriven do presente PREGO e dos demais que regulan o réxime xurídico da concesión.23. Igualmente deberá cumprir as normas e disposicións vixentes que lle sexan de aplicación relativas tanto á venda de alimentos como á apertura e exercicio da actividade incluída medidas de seguridade, horarios así como os de carácter laboral en relación aos seus empregados. O concesionario debera ter subscrito un seguro de responsabilidade civil cunha cobertura mínima de 300.000 euros, que dea cobertura a todas as persoas usuarias do establecemento obxecto de concesión. A explotación do servizo realizarase a risco e ventura do adxudicatario, sen que o Concello de Moeche participe no seu financiamento nin avale ningún tipo de empréstito, e o adxudicatario non terá dereito a indemnización, salvo nos casos de forza maior admitidos pola lexislación aplicable. No exercicio da explotación deberan observarse en todo momento as condicións hixiénicas que establece a lexislación vixente, principalmente no Real decreto 3484/2000, de 29 de decembro, polo que se establecen as normas de hixiene para a elaboración, distribución e comercio de comidas preparadas e o Regulamento CE 852/2004, relativo á hixiene dos produtos alimenticios. Ademais, o adxudicatario da concesión debera respectar as prescricións sanitarias recollidas na Lei 28/2005, de 26 de decembro, de medidas sanitarias fronte ao tabaquismo e reguladora da venda, a subministración, o consumo e a publicidade dos produtos do tabaco, na súa redacción dada pola Lei 42/2010, de 30 de decembro O espazo bar manterase obrigatoriamente aberto ao público no seguinte horario: 1. Todos os sábados de cada mes de 10.00 a 14.00 (agás que coincida en festivo ou o Concello acorde o peche puntual por coincidir con outro evento que o requira). Ademais os días 11 e 23 de feiras mensuais en horario de feira e todas as feiras monográficas ou outros eventos que organice o Concello no horario de desenvolvemento que se fixe.2. Excepcionalmente, cando se realicen actividades organizadas ou autorizadas polo Concello de Moeche, poderá permanecer aberto coincidindo co horario do evento que se celebre.13.1 O Concello de Moeche goza dos dereitos atribuídos pola lexislación en materia concesión demanial, ademais do resto de dereitos que resultan do presente prego, entre os que se atopan os seguintes: 1. Fiscalizar a xestión do concesionario para cuxo efecto poderá exercer a facultade de inspeccionar en todo momento a documentación relacionada e os bens obxecto de concesión, así como as construcións e instalacións das mesmas, e ditar as ordes para manter ou restablecer a debida prestación.2. Impor ao adxudicatario as correccións pertinentes por razón das infraccións que cometa.3. Ao comezo da prestación do servizo obxecto do presente contrato realizarase inventario xeral das instalacións e unha descrición das mesmas, quedando obrigado o adxudicatario á reposición de todos aqueles elementos que non estean en suficientes condicións de uso ou que o seu valor se depreciase polo uso ao final do período de adxudicación.4. O Concello durante a vixencia da concesión resérvase o dereito de ordenar, discrecionalmente o funcionamento do Mercado ou as modificacións na explotación ou a variación na cantidade, tempo ou lugar das prestacións en que o servizo consista en aras ao interese público.5. Rescatar o servizo.6. Suprimir o servizo.7. O Concello non responderá de danos, diminucións, subtraccións, avarías ou calquera outra clase de accidentes que puidesen xurdir nos xéneros depositados nos locais, calquera que sexa a causa que os motive e as horas en que se produza, xa sexan por causas previsibles, como por forza maior.8. Se por razóns de necesidade ou conveniencia o Concello tivese que modificar en todo ou en parte o recinto feiral, os adxudicatarios a quen afecte a modificación non poderán esixir indemnización nin compensación de ningunha clase.9. Se por razóns de hixiene, salubridade, policía de abastos ou orde pública houbese necesidade de clausurar en todo ou en parte o expresado recinto feiral ou só algún dos seus locais, non terán dereito algún os respectivos adxudicatarios.10. Exercer as potestades inherentes ao dominio público.11. Deixar sen efecto a concesión antes do vencemento do prazo, se o xustificasen circunstancias sobrevidas de interese público mediante resarcimento dos danos que se causaren, ou sen el, cando non procederan.12. A que lle sexa posto á súa disposición o libro de reclamacións do servizo.13. Inspeccionar en calquera momento os bens obxecto de concesión, as instalacións e construcións.13.2.- Obrigas do Concello: Serán obrigas do Concello as que deriven do presente prego, entre as que figuran as seguintes: 1. Facilitar o desenvolvemento do negocio instalado, garantindo o mantemento da pacífica posesión contra calquera perturbación que de feito se lle cause o adxudicatario.2. Manter ao concesionario no uso e goce do dereito concedido, indemnizalo nos supostos que procedan.3. Outorgarlle á concesionario a protección adecuada para que poida prestar o servizo debidamente.4. Vixiar e controlar o funcionamento do servizo e, se se atopasen deficiencias na explotación, levantar a oportuna acta en orde ás sancións que procederen.5. En xeral as obrigacións derivadas do presente prego, e as contidas na normativa reguladora do réxime xurídico da concesión demanial Ao termino do prazo da concesión, reverterán ao Concello os bens obxecto da concesión, debendo o contratista entregalos no mesmo estado que os recibiu. Se o adxudicatario realizou inversións en obras ou instalacións fixas, estas quedarán en beneficio do Concello de Moeche. A concesión extinguirase polos motivos seguintes: · Por morte ou incapacidade sobrevida do usuario ou concesionario individual ou a extinción da personalidade xurídica. · Falta de autorización previa nos supostos de transmisión ou modificación, por fusión, absorción ou escisión da personalidade xurídica do usuario ou concesionario. · Caducidade por vencemento do prazo. · Rescate da concesión, previa indemnización, ou revogación unilateral da autorización. · Mutuo acordo das partes. · Falta de pago do canon ou por calquera outro incumprimento grave das obrigas do titular da concesión, declarados polo órgano que outorgou a concesión ou autorización. · Desaparición do ben ou esgotamento do aproveitamento. · Desafección do ben, caso no que se procederá a súa liquidación conforme ao previsto no artigo 102 a LCSP. - · O abandono, presumirase cando o adxudicatario, deixe de prestar a actividade, coa retirada do seu persoal e a desatención absoluta da actividade. · Calquera outra causa prevista no presente prego. Poderán presentar as ofertas todas aquelas persoas naturais e xurídicas con plena capacidade de obrar, e que non estean incursas en prohibicións para contratar. A capacidade de obrar acreditarase: a) As persoas físicas, mediante copia compulsada do documento nacional de identidade. b) As persoas xurídicas, mediante a fotocopia compulsada do CIF e a escritura ou documento de constitución, os estatutos ou a acta fundacional, nos que deberán constar as normas polas que se regula a súa actividade, debidamente inscritos, e no seu caso, no Rexistro Público que corresponda, segundo o tipo de persoa xurídica de que se tra En ningún caso poderán ser titulares de concesión sobre bens e dereito demaniais as persoas nas que concorra algunha das prohibicións de contratar reguladas na LCSP. Cando, posteriormente, ao outorgamento da concesión, o titular incorra en algunha das prohibicións de contratar producirase a extinción da concesión. As proposicións dos interesados deberán axustarse aos pregos e documentación que rexen a licitación, e a súa presentación supón a aceptación incondicionada polo empresario do contido da totalidade das súas cláusulas ou condicións, sen excepción ou reserva algunha. Cada licitador non poderá presentar máis dunha oferta. A presente licitación ten carácter electrónico. Os licitadores deberán preparar e presentar as súas ofertas obrigatoriamente de forma electrónica a través da ferramenta de preparación e presentación de ofertas da Plataforma de Contratación do Sector Público A utilización destes servizos supón: · A preparación e presentación de ofertas de forma telemática polo licitador. · A custodia electrónica de ofertas polo sistema. · A apertura e avaliación da documentación a través da plataforma. As proposicións, xunto coa documentación preceptiva presentar, dentro do prazo de 15 días hábiles contados a partir do día seguinte ao de publicación do anuncio de licitación no Perfil de contratante, exclusivamente de forma electrónica a través da Ferramenta de Preparación e Presentación de ofertas que a Plataforma de Contratación do Sector Público pon a disposición de candidatos e entidades licitadoras para tal fin. Este prazo ampliarase, canto resulte necesario, no caso de que se formulen reclamacións contra o prego de condicións. A oferta electrónica e calquera outro documento que a acompañe deberán estar asinados electronicamente por algún dos sistemas de firma admitidos polo artigo 10 da Lei 39/2015, de 1 de outubro, do Procedemento Administrativo Común das Administracións públicas. Para garantir a confidencialidade do contido dos sobres até o momento da súa apertura, a ferramenta cifrará devanditos sobres no envío. Una vez realizada a presentación, a Ferramenta proporcionará á entidade licitadora un xustificante de envío, susceptible de almacenamento e impresión, co selo de tempo. A presentación das proposicións presume a aceptación incondicional por parte do licitador ou licitadora da totalidade do contido do presente prego, sen excepción ningunha. Cada licitador/a non poderá presentar mais que unha proposición, rexeitándose en caso contrario, todas as propostas subscritas por el. Cando sexa preciso solicitar a información adicional ou complementaria a que se refire o artigo 138 da LCSP, a Administración contratante deberá facilitala, polo menos, seis días antes de que finalice o prazo fixado para a presentación de ofertas, sempre que dita petición preséntese cunha antelación mínima de doce días respecto daquela data. Dita solicitude efectuarase a través da Plataforma de Contratación do Sector Público. As proposicións para tomar parte na licitación presentaranse en dous sobres /arquivos electrónicos, asinados polo licitador, nos que se fará constar a denominación do sobre/arquivo electrónico e a lenda «Proposición para licitar a concesión de uso privativo do espazo-bar da nave de emprendemento comercial do recinto feiral de Moeche». A denominación dos sobres é a seguinte: Os documentos a incluír en cada sobre deberán ser orixinais ou copias autentificadas, conforme á Lexislación en vigor. Dentro de cada sobre, incluiranse os seguintes documentos así como una relación numerada dos mesmos: Conterá a seguinte documentación: A) Documento acreditativo da capacidade de obrar segundo as normas civís e mercantís. Personalidade xurídica do empresario. A modo exemplificativo, esta capacidade de obrar se acreditará según se trate de: A-1) Persoas físicas: Mediante fotocopia do NIF, pasaporte ou documento que o substitúa. A-2) Persoas xurídicas: · Mediante escritura de constitución ou modificación no seu caso, inscrita no Rexistro Mercantil, cando este requisito fose esixible conforme á lexislación mercantil que lle sexa aplicable. - · Escritura ou documento de constitución, de modificación, estatutos ou acto fundacional, no que conste as normas polas que se regula a súa actividade, inscritos, no seu caso no correspondente rexistro oficial. B) Fotocopia da tarxeta de código de identificación fiscal (CIF) no seu caso. C) Poderes: Cando o licitador non actúe en nome propio ou se trate de sociedade ou persoa xurídica, deberá acompañarse poder notarial para representar á persoa ou entidade en cuxo nome concorre ante a administración contratante. O poder deberá figurar inscrito previamente no Rexistro Mercantil nos casos en que a dita inscrición sexa esixida polo Regulamento do Rexistro Mercantil. D) Verificación de poderes: Os poderes a que se refire o apartado anterior da presente cláusula, deberaos verificar previamente o secretario da Corporación ou funcionario habilitado por este. E) Declaración responsable de non incorrer nalgunha causa de prohibición de contratar referidas na LCSP. Presentarase conforme ao seguinte modelo: ___________________________________, con domicilio a efectos de notificacións en _____________________________, núm. ____, con NIF núm. __________________, en representación da Entidade __________________________________, con NIF núm. __________________, a efectos da súa participación na licitación da concesión de uso privativo do posto de ESPAZO-BAR da nave de emprendemento comercial do recinto feiral de Moeche», PRIMEIRO. Que se dispón a participar na contratación do servizo de da concesión de uso privativo do posto de ESPAZO-BAR da nave de emprendemento comercial do recinto feiral de Moeche SEGUNDO. Que cumpre con todos os requisitos previos esixidos polo prego de cláusulas administrativas particulares para ser adxudicatario, en concreto: · Que non está incurso nunha prohibición para contratar das recollidas no artigo 71 da Lei 9/2017, de 8 de novembro, de Contratos do Sector Público, pola que se traspoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, de 26 de febreiro de 2014.] · Estar ao corrente do cumprimento das obrigas tributarias e coa Seguridade Social impostas polas disposicións vixentes, así como non ter débedas de natureza tributaria en período executivo de pago co Concello de Moeche, e autorizo á Administración contratante para que, de resultar proposto como adxudicatario, acceda á citada información a través das bases de datos doutras Administracións públicas coas que establecese convenios. · Que se somete á Xurisdición dos Xulgados e Tribunais españois de calquera orde, para todas as incidencias que de modo directo ou indirecto puidesen xurdir do contrato, con renuncia, no seu caso, ao foro xurisdiccional estranxeiro que puidese corresponder ao licitador. (No caso de empresas estranxeiras). TERCEIRO. Que se compromete a acreditar a posesión e validez dos documentos a que se fai referencia no apartado segundo desta declaración, no caso de que sexa proposto como adxudicatario do contrato ou en calquera momento en que sexa requirido para iso. E para que conste, asino a presente declaración. (Lugar, data e firma do propoñente) E) Enderezo de correo electrónico do licitador para efectos de comunicacións Axustarase ao seguinte modelo: Dona/don ______________________________________________________ con residencia __________________________ provincia de _________________ rúa _____________________________________ nº _____ con NIF nº ________________ en nome propio ou en nome e representación da empresa __________________________ con CIF __________________ e domicilio en __________________________________ provincia ______________ rúa _____________________ nº______ teléfono ________________ á que representa no procedemento na licitación da concesión de uso privativo do posto de ESPAZO-BAR da nave de emprendemento comercial do recinto feiral de Moeche Manifesta que o correo electrónico: en que efectuar notificacións é____________________________________________ (Lugar, data e firma do propoñente) Presentarase conforme ao seguinte modelo: «_______________________________, con domicilio a efectos de notificacións en ________________________________, núm. ___, con NIF núm. _________________, en representación da Entidade ____________________________________, con NIF núm. ________________, decatado do expediente para a concesión da concesión de uso privativo do posto de ESPAZO BAR da nave de emprendemento comercial do recinto feiral de Moeche, mediante procedemento de concorrencia anunciado no perfil de contratante, fago constar que coñezo o prego que serve de base ao contrato e acéptoo integramente, tomando parte da licitación e ofertando polo ben a cantidade de _____________________ euros/anuais. (Lugar, data e firma do propoñente) Provisional.- En consonancia co disposto no art.106 LCSP os licitadores quedan dispensados da constitución da garantía provisional. Definitiva.- O/a adxudicatario/a estarán obrigados a constituír, dentro do prazo dos DEZ días seguintes á notificación, unha fianza definitiva que será equivalente ao 5 % da oferta presentada para o total do período de adxudicación. O prazo de garantía fíxase nun ano a contar desde o seguinte á finalización do contrato, este prazo quedará en suspenso se durante o mesmo ou con anterioridade a el se suscitou controversia entre algún usuario e o concesionario como consecuencia dos danos que sufra o usuario por funcionamento normal ou anormal do servizo público, o prazo renovarase unha vez recaia acordo de indemnización si procedese ou resolución xudicial firme, se se interpuxo a correspondente demanda. De non darse o suposto anterior, a garantía será devolta dentro dos dez días seguintes á finalización do prazo. A Mesa de contratación permanente do concello de Moeche será o órgano competente para efectuar a valoración das ofertas e cualificar a documentación administrativa, e actuará conforme ao previsto no artigo 326 da Lei 9/2017, de 8 de novembro, de Contratos do Sector Público, pola que se traspoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, de 26 de febreiro de 2014 e no Real Decreto 817/2009, de 8 de maio, polo que se desenvolve parcialmente a Lei 30/2007, de 30 de outubro, de Contratos do Sector Público, desenvolvendo as funcións que nestes establécense. A Mesa de Contratación constituirase na data que se indique na plataforma de contratación do estado, e procederá á apertura dos sobres «A» e cualificará a documentación administrativa contida nos mesmos. Se fose necesario, a Mesa concederá un prazo de 3 días hábiles para que o licitador corrixa os defectos ou omisións emendables observadas na documentación presentada. Posteriormente, procederá á apertura e exame dos sobres «B», que conteñen as ofertas económicas e os documentos Á vista das ofertas económicas presentadas, a Mesa de Contratación proporá ao adxudicatario do contrato a favor do licitador que presente a oferta economicamente mais vantaxosa. O órgano de contratación, á vista da proposta formulada pola Mesa de Contratación, requirirá ao licitador para que, dentro do prazo de dez días hábiles, a contar desde o seguinte a aquel en que recibise o requirimento, presente a seguinte documentación xustificativa d · De estar ao corrente no cumprimento das súas obrigas tributarias (estatais, coa Comunidade Autónoma e Concello de Moeche) e coa Seguridade Social · De estar de alta nos rexistros sanitarios correspondentes · De ter constituída garantía definitiva. · De estar dado de alta no epígrafe correspondente do IAE De non atenderse adecuadamente o requirimento no prazo sinalado, entenderase que o licitador retirou a súa oferta, solicitándose, nese caso, esta documentación ao licitador seguinte, pola orde en que queden clasificadas as ofertas. Todo iso sen prexuízo do sinalado no art.71, 72, 73 LCSP Recibida a documentación solicitada, o órgano de contratación deberá adxudicar o contrato dentro dos cinco días hábiles seguintes á recepción da documentación En ningún caso poderá declararse deserta una licitación cando esixa algunha oferta ou proposición que sexa admisible de acordo cos criterios que figuren no prego. A adxudicación deberá ser motivada notificarase aos candidatos ou licitadores, debendo ser publicada no perfil de contratante no prazo de 15 días. A adxudicación deberá recaer no prazo máximo de quince días a contar desde o seguinte ao de apertura das proposicións. A formalización do contrato en documento administrativo efectuarase non máis tarde dos quince días hábiles seguintes a aquel en que se realice a notificación da adxudicación aos licitadores e candidatos Non poderá iniciarse a execución do contrato de concesión sen a súa previa formalización, 24.1. O contrato realizarase de acordo co establecido nas disposicións normativas vixentes, o especificado neste prego, e en todo caso, segundo as instrucións que, por escrito, en execución ou interpretación del, desen os representantes do Concello de Moeche.24.2. O adxudicatario queda obrigado a achegar, para a realización do servizo, os elementos e medios técnicos que sexan precisos para a boa execución daquel. O Concello poderá rexeitar calquera elemento que considere inadecuado. Así mesmo, o adxudicatario queda obrigado a manter en bo estado de conservación e limpeza os locais obxecto de concesión.24.3. O concesionario xestionará de forma directa a actividade, prohibíndose expresamente calquera cesión, arrendamento e figuras análogas sen o consentimento expreso do Concello.24.4. O adxudicatario deberá contratar o persoal necesario para atender ás súas obrigas. O devandito persoal dependerá exclusivamente do adxudicatario, por canto este terá os dereitos e obrigas inherentes á súa calidade de empregador e deberá cumprir, respecto de devandito persoal, as disposicións vixentes en materia laboral, sanitaria, de seguridade social e de prevención de riscos laborais.24.5. O concesionario deberá manter en todo momento as instalacións obxecto do contrato en perfectas condicións de conservación e limpeza e non poderán realizar neles obras ou modificacións de ningunha clase sen a autorización do Concello.24.6. Ao finalizar o prazo do contrato o concesionario deberá entregar as instalacións en perfectas condicións de conservación e no mesmo estado que as recibe o adxudicatario, así como as obras que fosen autorizadas polo Concello sen dereito a indemnización ningunha.24.7. O concesionario deberá destinar as instalacións á finalidade para a que foi adxudicada e non poderá dedicala a outros usos distintos.24.8. A supervisión, coordinación, comprobación e vixilancia da correcta realización do contrato, será exercida pola Administración municipal a través do Responsable do contrato nomeado polo Concello.24.9. En relación coa execución do pactado, o descoñecemento do contrato en calquera dos seus termos, dos documentos anexos que forman parte do mesmo ou das instrucións, pregos ou normas de toda índole aprobadas pola Administración, non eximirá ao adxudicatario da obriga do seu cumprimento. O órgano de contratación poderá designar un responsable do contrato, ao que corresponderá supervisar a súa execución e adoptar as decisións e ditar as instrucións necesarias co fin de asegurar a correcta execución da prestación pactada. O nomeamento do responsable do contrato será comunicado por escrito ao contratista no prazo de quince días desde a data de formalización do contrato, e a súa designación ou non, e o exercicio ou non polo mesmo das súas facultades, non eximirá ao contratista da correcta execución do obxecto do contrato. O responsable e os seus colaboradores, acompañados polo delegado do contratista, terán libre acceso aos lugares onde se realice o servizo. Dentro do primeiro mes seguinte á formalización do Documento de concesión o Adxudicatario estará obrigado á posta en funcionamento da actividade, debendo para iso realizar as obras e instalacións de equipamento necesario, no seu caso, para a posta en funcionamento e obter as autorizacións, permisos, licenza, así como os informes sanitarios para a posta en funcionamento do mesmo. Como requisito previo, de ser o caso, á realización das obras deberá comunicarlle ao Concello, ben mediante presentación dun Proxecto de Execución ou memoria descritiva das obras e instalacións a realizar. A necesidade das obras para a restación do servizo deberá estar estritamente xustificada e as obras autorizadas polo Concello.27.1 Confidencialidade A empresa adxudicataria (como encargada do tratamento de datos) e o seu persoal en cumprimento dos principios de integridade e confidencialidade deben tratar os datos persoais aos que teñan acceso de forma que garantan una seguridade axeitada incluída a protección contra o tratamento non autorizado ou ilícito e contra a súa perda, destrución ou dano accidental, mediante a aplicación de medidas técnicas ou organizativas apropiadas de conformidade co establecido na Lei Orgánica de Protección de Datos de Carácter Persoal e no Regulamento 2016/679 relativo á protección das persoas físicas no que respecta ao tratamento de datos persoais e á libre circulación destes datos (Regulamento xeral de protección de datos). Esta obriga é complementaria dos deberes de segredo profesional e subsistirá aínda que finalice o contrato co responsable do tratamento dos datos (Concello). 23.2 Tratamento de Datos En cumprimento do disposto na Lei Orgánica de Protección de Datos de Carácter Persoal e no Regulamento xeral de protección de datos, os licitadores quedan informados de que os datos de carácter persoais que, no seu caso, sexan recollidos a través da presentación da súa oferta e demais documentación necesaria para proceder á contratación serán tratados por este Concello coa finalidade de garantir o axeitado mantemento, cumprimento e control do desenvolvemento do contrato. Este contrato ten carácter privado, a súa preparación e adxudicación rexerase polo establecido neste Prego, e para o non previsto nel, será de aplicación a Lei 33/2003, de 3 de novembro, de Patrimonio das Administracións Públicas; o Regulamento de Bens das Entidades Locais aprobado por Real Decreto 1372/1986, de 13 de xuño e a Lei 9/2017, de 8 de novembro, de Contratos do Sector Público, pola que se traspoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, de 26 de febreiro de 2014; suplementariamente aplicaranse as restantes normas de dereito administrativo e, na súa falta, as normas de dereito privado. En canto aos seus efectos e extinción rexerase polas Normas de Dereito privado. A orde xurisdicional contencioso-administrativo será o competente o coñecemento das cuestións que se susciten en relación coa preparación e adxudicación deste contrato. A orde xurisdicional civil será o competente para resolver as controversias que xurdan entre as partes. Moeche, 2 de decembro de 2022. A alcaldesa, Beatriz Bascoy Maceiras